stanford-oval/wikipedia huggingface dataset:
รถไฟใต้ดินเบอร์ลิน

| รถไฟใต้ดินเบอร์ลิน |
| --- | --- |


ข้อมูลทั่วไป
เจ้าของ: Berliner Verkehrsbetriebe (BVG)
ที่ตั้ง: เบอร์ลิน
ประเภท: รถไฟใต้ดิน
จำนวนสาย: 9
จำนวนสถานี: 175
ผู้โดยสารต่อปี: 490 ล้านคน (2022)
เว็บไซต์: BVG.de - Homepage
การให้บริการ
เริ่มดำเนินงาน: ค.ศ. 1902
ผู้ดำเนินงาน: Berliner Verkehrsbetriebe (BVG)
ความยาวขบวน: ~100 เมตร (330 ฟุต)
ระยะห่าง: 4-5 นาที
ข้อมูลทางเทคนิค
ระยะทาง: 155.4 km (96.6 mi)
รางกว้าง: 1,435 mm (4 ft 8 1⁄2 in)
การจ่ายไฟฟ้า: 750 V DC รางที่สาม
ความเร็วเฉลี่ย: 30.7 km/h (19.1 mph)
ความเร็วสูงสุด: 72 km/h (45 mph)
รถไฟฟ้าเข้าสู่สถานีน็อลเลินด็อร์ฟพลัทซ์ (Nollendorfplatz)
รถไฟใต้ดินเบอร์ลิน หรือ อู-บาห์น แบร์ลีน (เยอรมัน: U-Bahn Berlin) เป็นระบบขนส่งมวลชนแห่งแรกในกรุงเบอร์ลิน ประเทศเยอรมนี เปิดให้บริการในปี ค.ศ. 1902 มี 175 สถานี 9 เส้นทาง ระยะทางทั้งหมด 155.4 กิโลเมตร (96.6 ไมล์) โดยร้อยละ 80 ของระยะทางเป็นเส้นทางใต้ดิน
โครงข่าย > เส้นทาง

ประกอบด้วย 9 เส้นทาง
| เส้นทาง | ต้นทาง - ปลายทาง | เปิดให้บริการ | ระยะทาง | จำนวนสถานี |
| --- | --- | --- | --- | --- |
|  | อูลันด์ชตรัสเซอ(Uhlandstraße) – วาร์เชาเออร์ชตรัสเซอ (Warschauer Straße) | 1902–1926 | 8.814 km (5.477 mi) | 13 |
|  | พังโคว์(Pankow) – รูเลเบิน(Ruhleben) | 1902–2000 | 20.716 km (12.872 mi) | 29 |
|  | ครุมเมอลังเคอ(Krumme Lanke) - วาร์เชาเออร์ชตรัสเซอ (Warschauer Straße) | 1913–1929 | 11.940 km (7.419 mi) | 24 |
|  | น็อลเลินด็อร์ฟพลัทซ์(Nollendorf Platz) – อินน์สบรุคเคอร์พลัทซ์(Innsbrucker Platz) | 1910 | 2.864 km (1.780 mi) | 5 |
|  | เฮาพท์บานโฮฟ(Hauptbahnhof) – เฮอโนว์(Hönow) | 1930–1989 | 18.356 km (11.406 mi) | 26 |
|  | อัลท์-เทเกิล(Alt-Tegel) – อัลท์-มารีเอินด็อร์ฟ(Alt-Mariendorf) | 1923–1966 | 19.888 km (12.358 mi) | 29 |
|  | ราทเฮาส์ชปันเดา(Rathaus Spandau) – รูโดว์(Rudow) | 1924–1984 | 31.760 km (19.735 mi) | 40 |
|  | วิทเทอเนา(Wittenau) – แฮร์มันน์ชตรัสเซอ(Hermannstraße) | 1927–1996 | 18.042 km (11.211 mi) | 24 |
|  | ราทเฮาส์ชเตกลิทซ์(Rathaus Steglitz) – อ็อสโลเออร์ชตรัสเซอ(Osloer Straße) | 1961–1976 | 12.523 km (7.781 mi) | 18 |
ดูเพิ่ม

รายชื่อสถานีรถไฟใต้ดินเบอร์ลิน
รถไฟเร็วเขตเมืองเบอร์ลิน (เอ็ส-บาน)
รายชื่อระบบขนส่งมวลชนความเร็วสูง
แหล่งข้อมูลอื่น

เว็บไซต์ทางการ (อังกฤษ)
VSWB - Disused Rails and Lanes in Berlin
Photo tour of U-Bahn stations including map of architectural styles เก็บถาวร 2012-03-25 ที่ เวย์แบ็กแมชชีน
pics of Berlin Metro
Track map of the Berlin U-Bahn
| ด ค กรถไฟใต้ดินในทวีปยุโรป |
| --- | --- |
   อัมสเตอร์ดัม    เอเธนส์    บาร์เซโลนา    เบอร์ลิน    บิลบาโอ    เบรชชา    บรัสเซลส์    บูคาเรสต์    บูดาเปสต์    กาตาเนีย    โคเปนเฮเกน    แฟรงก์เฟิร์ต    เจนัว    กลาสโกว์    ฮัมบวร์ค    เฮลซิงกิ    ลอนดอน    ลีล    ลิสบอน    ลียง    มาดริด    มาร์แซย์    มิลาน    มิวนิก    เนเปิลส์    เนือร์นแบร์ค    ปัลมา    ปารีส    ปราก    แรน    โรม    รอตเทอร์ดาม    เซบิยา    โซเฟีย    สต็อกโฮล์ม    ไทน์แอนด์แวร์    ตูลูซ    ตูริน    บาเลนเซีย    เวียนนา    วอร์ซอ 
แผนที่โครงข่ายในปี ค.ศ. 2009
ระบบถนนอินคา

| ระบบถนนอินคา |
| --- | --- |
ขอบเขตของระบบถนนอินคา
ข้อมูลของเส้นทาง
ความยาว: 40,000 กิโลเมตร (25,000 ไมล์)
| คาปักญัน ระบบถนนแอนดีส * |
| --- | --- |
  แหล่งมรดกโลกโดยยูเนสโก
ถนนอินคาสายเลียบชายฝั่งบริเวณแหล่งโบราณคดีปาชากามักในเปรู
ประเทศ:  โคลอมเบีย  เอกวาดอร์  เปรู  โบลิเวีย  ชิลี  อาร์เจนตินา
ภูมิภาค **: ลาตินอเมริกาและแคริบเบียน
ประเภท: มรดกทางวัฒนธรรม
เกณฑ์พิจารณา: (ii), (iii), (iv), (vi)
อ้างอิง: 1459
ประวัติการขึ้นทะเบียน
ขึ้นทะเบียน: 2557 (คณะกรรมการสมัยที่ 38)
พื้นที่: 11,406.95 ha
พื้นที่กันชน: 663,069.68 ha
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ระบบถนนอินคา หรือ คาปักญัน (เกชัว: Qhapaq Ñan; "ถนนหลวง") เป็นระบบขนส่งที่ครอบคลุมและก้าวหน้าที่สุดในอเมริกาใต้สมัยก่อนโคลัมบัส มีความยาวอย่างน้อย 40,000 กิโลเมตร (25,000 ไมล์) การสร้างถนนต้องใช้เวลาและความพยายามอย่างมาก
เครือข่ายประกอบด้วยถนนทางการ ที่มีการวางแผน สร้าง ทำเครื่องหมาย และบำรุงรักษาอย่างรอบคอบ มีการปูถนนในกรณีที่จำเป็น มีบันไดขึ้นระดับความสูง สะพาน และสิ่งปลูกสร้างเสริม เช่น กำแพงกันดินและระบบระบายน้ำ มีถนนหลักสองสายวางตัวในแนวเหนือ-ใต้: สายหนึ่งเลียบชายฝั่งและสายที่สองและสำคัญที่สุดอยู่ลึกเข้าไปในแผ่นดินและบนภูเขา ทั้งสองมีถนนสายย่อยเชื่อมต่อกันมากมาย สามารถเปรียบเทียบได้โดยตรงกับโครงข่ายถนนที่สร้างขึ้นในจักรวรรดิโรมัน แม้ว่าระบบถนนของอินคาจะได้รับการสร้างขึ้นในอีกหนึ่งพันปีให้หลัง  ระบบถนนอนุญาตให้มีการขนถ่ายข้อมูลข่าวสาร สินค้า ทหาร และบุคคลโดยไม่ต้องใช้ล้อภายในจักรวรรดิอินคาที่มีอาณาเขตครอบคลุมเกือบ 2,000,000 km2 (770,000 sq mi) และมีผู้อาศัยอยู่ประมาณ 12 ล้านคน
ริมถนนมีอาคารตั้งอยู่เป็นช่วง ๆ เพื่อให้ใช้งานได้อย่างมีประสิทธิภาพสูงสุด ในระยะทางสั้น ๆ มีสถานีเปลี่ยนกะสำหรับ ชัสกี หรือผู้ส่งสารด้วยการวิ่ง ในช่วงเวลาเดินหนึ่งวันจะมี ตัมปู เป็นจุดรับรองผู้ใช้ถนนและฝูงยามาที่บรรทุกสัมภาระ ศูนย์บริหารที่มีคลังสินค้าสำหรับการกระจายสินค้าจะตั้งอยู่ตามแนวถนน ไกลออกไปทางเขตแดนของจักรวรรดิอินคาและในพื้นที่ที่ถูกพิชิตใหม่จะมี ปูการา ("ป้อมปราการ") ตั้งอยู่
เครือข่ายถนนส่วนหนึ่งสร้างขึ้นโดยวัฒนธรรมที่มาก่อนจักรวรรดิอินคา ที่โดดเด่นคือวัฒนธรรมวารีในเปรูตอนเหนือตอนเหนือและวัฒนธรรมตีวานากูในโบลิเวีย องค์กรต่าง ๆ (เช่น ยูเนสโก, ไอยูซีเอ็น) ได้ทำงานเพื่อปกป้องเครือข่ายถนนโดยร่วมมือกับรัฐบาลและประชาคมของ 6 ประเทศ (โคลอมเบีย เอกวาดอร์ เปรู โบลิเวีย ชิลี และอาร์เจนตินา) ซึ่งถนนตัดผ่าน
ในสมัยปัจจุบัน ถนนอินคาถูกใช้งานอย่างหนักจากการท่องเที่ยว เช่น เส้นทางอินคาสู่มาชูปิกชูซึ่งเชื่อมโอยันไตตัมโบเข้ากับมาชูปิกชูและเป็นที่รู้จักกันดีในหมู่นักเดินทางไกล
โรงพยาบาลเจ้าพระยายมราช

14°27′59.05″N 100°06′58.26″E﻿ / ﻿14.4664028°N 100.1161833°E﻿ / 14.4664028; 100.1161833
| โรงพยาบาลเจ้าพระยายมราช |
| --- | --- |
Chaophraya Yommarat Hospital

ประเภท: รัฐ (โรงพยาบาลศูนย์ ระดับ A)
ที่ตั้ง: เลขที่ 950 ถนนพระพันวษา ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี  72000
ข้อมูลทั่วไป
ก่อตั้ง: พ.ศ. 2469
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยเกษตรศาสตร์
ผู้อำนวยการ: นายแพทย์อิทธิพล จรัสโอฬาร
จำนวนเตียง: 721 เตียง
แพทย์: 102 คน
บุคลากร: 1582 คน
เว็บไซต์: http://www.yrh.moph.go.th
โรงพยาบาลเจ้าพระยายมราช เป็นโรงพยาบาลหลักของจังหวัดสุพรรณบุรี ประเทศไทย และจัดอยู่ในประเภทโรงพยาบาลศูนย์ของกระทรวงสาธารณสุข เปิดดำเนินการเมื่อปี พ.ศ. 2469 ชื่อของโรงพยาบาลมาจากชื่อของ เจ้าพระยายมราช (ปั้น สุขุม) ผู้บริจาคเงินสร้างโรงพยาบาล โดยตั้งติดกับบ้านยะมะรัชโช บ้านของท่านเจ้าพระยายมราช
ประวัติ

ปี พ.ศ. 2469 ท่านเจ้าพระยายมราช ได้บริจาคเงินจำนวนเงิน 40,000 บาท สร้างอาคารเจ้าพระยายมราชบริเวณใกล้เทศบาลเมืองสุพรรณบุรีในปัจจุบัน โดยหันไปทางแม่น้ำท่าจีน โดยด้านหลังเป็นถนนจึงรับบริการได้เป็นอย่างดีทางน้ำและทางบก
ปี พ.ศ. 2478 มีนายแพทย์ท่านแรกประจำคือ นายแพทย์เคียน พานิช
ปี พ.ศ. 2485 กระทรวงสาธารณสุขยกระดับโรงพยาบาลเจ้าพระยายมราชเป็นโรงพยาบาลศูนย์ประจำจังหวัดสุพรรณบุรี โดยมีการขยายหอผู้ป่วยอายุรกรรม ศัลยกรรม และสูติกรรม
ปี พ.ศ. 2500 แม่น้ำท่าจีนตื้น โดยเปลี่ยนด้านหน้าโรงพยาบาลเป็นด้านถนนแทน บุตรหลานท่านเจ้าพระยายมราชได้สร้างอนุสาวรีย์ท่านเจ้าพระยายมราชโดยมีกรมศิลปากรเป็นผู้ออกแบบ โดยมีอดีตนายกรัฐมนตรีจอมพลป. พิบูลสงครามเป็นประธานเปิดอนุสาวรีย์ในวันที่ 20 มกราคม พ.ศ. 2500 ซึ่งเป็นวันโรงพยาบาล
ปี พ.ศ. 2534 โรงพยาบาลมีพื้นที่จำกัดไม่สามารถขยายพื้นได้อีก ทางราชการมอบเงินสร้างอาคารอุบัติเหตุ-ฉุกเฉิน 7 ชั้นจำนวนเงิน 144.34 ล้านบาท
ปี พ.ศ. 2537 อาคารอุบัติเหตุ-ฉุกเฉิน 7 ชั้นเสร็จสิ้น โดยมีห้องอุบัติเหตุ-ฉุกเฉิน ห้องผ่าตัดและหอผู้ป่วย
ปี พ.ศ. 2542 การสร้างอาคารพิเศษ 5 ชั้นเสร็จสิ้น โดยกำลังสร้างอาคารอำนวยการแห่งใหม่สูง 11 ชั้น และ อาคารเฉลิมพระบารมี 7 ชั้นโดยงบประมาณจากฯพณฯท่าน  บรรหาร ศิลปอาชา นายกรัฐมตรีคนที่ 21 รวมทั้งการสร้างอาคารบรรหาร แจ่มใสที่ 1-3 เสร็จสิ้น
ปี พ.ศ. 2544 อาคารอำนวยการ 11 ชั้นและอาคารเฉลิมพระบารมี 7 ชั้นเสร็จสิ้น โดยวันที่ 4 กรกฎาคมในปีเดียวกันได้ยกระดับเป็นโรงพยาบาลขนาด 503 เตียง
ปี พ.ศ. 2545 ได้ยกระดับเป็นโรงพยาบาลขนาด 623 เตียง สร้างสำนักงานปฏิบัติการที่ชั้น 4 อาคารอุบัติเหตุ
ปี พ.ศ. 2547 ได้จัดตั้งศูนย์ช่วยเหลือเด็กเตาะแตะและผู้สูงอายุ ตามพระราชดำริ สมเด็จพระเทพรัตนราชสุดาฯ สยามบรมราชกุมารี
ปี พ.ศ. 2548 ได้เปิดศูนย์พื่งได้ ช่วยเหลือผู้มีความทุกข์จากเหตุการณ์ต่างๆ
ปี พ.ศ. 2550 ปรับปรุงอาคารพิเศษบรรหาร แจ่มใสที่ 2 ให้ทันสมัย โดยชั้น 1 เป็นศูนย์กักกันผู้ติดเชื้ออันตราย เปิดศูนย์สุขภาพผู้สูงอายุประจำภาคตะวันตก   มูลนิธิรัฐบุรุษ พลเอก เปรม  ติณสูลานนท์  ที่ชั้น 1 อาคารอำนวยการเดิม
ปี พ.ศ. 2551 เปิดศูนย์รับบริจาคอวัยวะสภากาชาดไทย บริเวณชั้น 4 อาคารอุบัติเหตุ รวมทั้งย้ายศูนย์บริจาคโลหิตไปอยู่ชั้น 4 สร้างห้องส่องกล้องระบบทางเดินหายใจที่ชั้น 3 เริ่มสร้างศูนย์เอกซเรย์คอมพืวเตอร์แห่งใหม่ที่อาคารอำนวยการเดิมชั้น 1 ปรับปรุงการให้บริการทางการแพทย์โดยระบบคอมพิวเตอร์เครือข่าย
ปี พ.ศ. 2552 ได้รับมาตรฐานการบริการ HA
ปี พ.ศ. 2553 การสร้างศูนย์บริจาคโลหิตไปอยู่ชั้น 4 สร้างห้องส่องกล้องระบบทางเดินหายใจที่ชั้น 3 ศูนย์เอกซเรย์คอมพิวเตอร์แห่งใหม่ที่อาคารอำนวยการเดิมเสร็จสิ้น
ปี พ.ศ. 2559 การก่อสร้างอาคารสนับสนุนบริการเสร็จสิ้น
ปี พ.ศ. 2562 เปิดอาคารผู้ป่วยนอกและศูนย์โรคหัวใจ เริ่มการผ่าตัดหัวใจเป็นครั้งแรก
สถานที่ภายในโรงพยาบาล > อาคารเจ้าพระยายมราช

เป็น ศูนย์แพทย์แผนไทยและพิพิธภัณฑ์เจ้าพระยายมราช
สถานที่ภายในโรงพยาบาล > อาคารอำนวยการ 11 ชั้น

ชั้น B ห้องเก็บเวชระเบียน, ศูนย์ข้อมูลการแพ้ยาผู้ป่วย
ชั้น 1 ห้องเวชระเบียน เบอร์ 1, ห้องตรวจคลื่นหัวใจไฟฟ้าและฉีดยา เบอร์ 2, ห้องตรวจนอกเวลาราชการ เบอร์ 4, ห้องตรวจอายุรกรรมทั่วไป เบอร์ 3-7, ห้องตรวจประกันสังคม เบอร์ 8, ห้องตรวจแพทย์แผนไทย เบอร์ 9, ห้องจ่ายยา เบอร์ 11, ศูนย์แพ้ยา เบอร์ 11/2, ห้องจ่ายเงิน เบอร์ 12, ห้องตรวจออร์โธปิดิกส์ เบอร์ 15, ห้องปฏิบัติการผู้ป่วยนอก เบอร์ 18
ชั้น 2 ห้องตรวจสอบสิทธิ์ เบอร์ 20, ห้องตรวจกุมารเวชกรรม เบอร์ 21, ห้องตรวจศัลยกรรมทั่วไปและศัลยกรรมพิเศษ เบอร์ 22-24, ห้องผ่าตัดเล็ก(กลุ่มงานศัลยกรรม) เบอร์ 27, ห้องจ่ายยาชั้น 2 เบอร์ 28, ห้องจ่ายเงินชั้น 2 เบอร์ 29
ชั้น 3 ห้องตรวจทันตกรรมและทันตกรรมนอกเวลาราชการ เบอร์ 32, ห้องจ่ายยาผู้ป่วยใน (นอนโรงพยาบาล)
ชั้น 4 หอผู้ป่วยอายุกรรมหญิง,หอผู้ป่วยกึ่งวิกฤตอายุกรรม 1 (Intermediate 4) และหอผู้ป่วยหลอดเลือดสมอง (Stroke Unit)
ชั้น 5 หอผู้ป่วยอายุกรรมชาย, หอผู้ป่วยกึ่งวิกฤตอายุรกรรม 2 (Intermediate 5)
ชั้น 6 หอผู้ป่วยตา หู คอ จมูกและพระสงฆ์อาพาต
ชั้น 7 ตึกพิเศษอายุรกรรม
ชั้น 8 ห้องผู้อำนวยการ, สำนักงานเลขานุการ, ห้องรองผู้อำนวยการ, ฝ่ายบริหารทั่วไป, ฝ่ายการเจ้าหน้าที่, ฝ่ายธุรการ, ฝ่ายการเงินและบัญชี, ฝ่ายพัสดุและบำรุงรักษา, กลุ่มงานพัฒนาคุณภาพ, ห้องประชุม 8/1, ห้องประชุม 8/2
ชั้น 9 ฝ่ายแผนงานและสารสนเทศ, ศูนย์คอมพิวเตอร์และฝ่ายเทคโนโลยี,ฝ่ายโสตและทัศนศึกษา, งานอบรมและพัฒนาบุคลากร,  ห้องสมุด, ห้องประชุมขุนช้าง, ห้องประชุมขุนแผน, ห้องประชุมนางพิม
ชั้น 10 ห้องประชุม ฯพณฯ บรรหาร ศิลปอาชา
สถานที่ภายในโรงพยาบาล > อาคารอุบัติเหตุ 7 ชั้น

ชั้น 1 ห้องประชาสัมพันธ์, ห้องเวชระเบียนอาคารอุบัติเหตุ, ห้องอุบัติเหตุ-ฉุกเฉิน, ห้องจ่ายยาผู้ป่วยใน, ห้องจ่ายเงินผู้ป่วยใน, จุดเจาะเลือดที่ 2, ห้องเอกซเรย์ 107, ห้องอัลตราซาวน์ 111, ศูนย์เปล, ศูนย์ ERT
ชั้น 2 ห้องผ่าตัดใหญ่-วิสัญญี
ชั้น 3 ห้องส่องกระเพาะอาหาร, ห้องส่องระบบทางเดินหายใจ, หน่วยไตเทียม, หออภิบาลผู้ป่วยหนักอายุรกรรม (ICU Med), หออภิบาลผู้ป่วยหนักศัลยกรรม (ICU Sur)
ชั้น 4 ศูนย์บริจาคโลหิตแห่งชาติ สำนักงานสุพรรณบุรีและธนาคารเลือด, องค์กรแพทย์, ศูนย์ปฏิบัติการวิทยาศาสตร์
ชั้น 5 หอผู้ป่วยศัลยกรรมชาย 1-2
ชั้น 6 หอผู้ป่วยศัลยกรรมหญิงและเด็ก 1-2
ชั้น 7 หอผู้ป่วยศัลยกรรมอุบัติเหตุชาย, หออภิบาลผู้ป่วยหนักอุบัติเหตุ (ICU Trauma)
สถานที่ภายในโรงพยาบาล > อาคารเฉลิมพระบารมี 7 ชั้น

ชั้น 1 ห้องตรวจสูติ-นรีเวช-ANC
ชั้น 2 ห้องคลอด, ห้องผ่าตัดความดันอากาศแรงดันลบ (OR COVID-19)
ชั้น 3 หอผู้ป่วยเด็กแรกเกิด, หออภิบาลผู้ป่วยหนักเด็กแรกเกิด (NICU)
ชั้น 4-5 หอผู้ป่วยกุมารเวชกรรม, หออภิบายผู้ป่วยหนักกุมารเวชกรรม (PICU ชั้น 5), ศูนย์โรคไข้เลือดออก(ชั้น 5)
ชั้น 6 หอผู้ป่วยหลังคลอด
ชั้น 7 หอผู้ป่วยนรีเวชกรรม
สถานที่ภายในโรงพยาบาล > อาคารออร์โธปิดิกส์

ชั้น 1 ห้องเอกซเรย์ 112, สำนักงานรังสีวิทยา
ชั้น 2 หอผู้ป่วยออร์โธปิดิกส์ชาย
ชั้น 3 หอผู้ป่วยออร์โธปิดิกส์หญิงและเด็ก
ชั้น 4 หอผู้ป่วยเคมีบำบัด
สถานที่ภายในโรงพยาบาล > อาคารสนับสนุนบริการทางการแพทย์ (11 ชั้น)

ชั้น 1 กลุ่มงานเวชกรรมฟื้นฟู, หน่วยฝังเข็ม
ชั้น 2 กลุ่มงานกายภาพบำบัด, หน่วยกายอุปกรณ์
ชั้น 3 กลุ่มงานโภชนาศาสตร์
ชั้น 4 โรงครัว
ชั้น 5 ฝ่ายการพยาบาล, งานควบคุมและป้องกันโรคติดเชื้อ (IC), ศูนย์แสงส่องใจ (Palliative Care), กลุ่มงานวิศวกรรมทางการแพทย์, ศูนย์เครื่องมือแพทย์
ชั้น 6 คลังเวชภัณฑ์กลุ่มงานเภสัชกรรม
ชั้น 7 คลังยาและกลุ่มงานเภสัชกรรม
ชั้น 9 กลุ่มงานอาชีวเวชกรรม, กลุ่มงานเวชกรรมสังคม, กลุ่มงานสุขศึกษา
สถานที่ภายในโรงพยาบาล > อาคารผู้ป่วยนอกและศูนย์โรคหัวใจ (7 ชั้น)

ชั้น 1 ห้องเวชระเบียนผู้ป่วยนอก, ห้องตรวจอายุรกรรมพิเศษ เบอร์ 2-9, ห้องตรวจโรคเลือดและโรคมะเร็ง เบอร์ 10-11, ห้องให้คำปรึกษา เบอร์ 12-13, ห้องศูนย์รับบริจาคอวัยวะ เบอร์ 16, ศูนย์ Admit, งานสังคมสงเคราะห์, สำนักงานมูลนิธิ
ชั้น 2 (ชั้นลอย) งานศูนย์ประกันสุขภาพ, ห้องเวชระเบียนผู้ป่วยใน, คลังยาอาคารผู้ป่วยนอก
ชั้น 3 ห้องตรวจพรีเมี่ยมคลินิก, ห้องตรวจโรคไต, ห้องตรวจจิตเวช
ชั้น 4 ห้องตรวจตา, ห้องตรวจหู คอ จมูก
ชั้น 5 หออภิบาลผู้ป่วหนักโรคหัวใจ (CCU), หออภิบาลผู้ป่วยหนักศัลยกรรมหัวใจ (ISCCU), หอผู้ป่วยกิ่งวิกฤตโรคหัวใจ (ICCU), หอผู้ป่วยโรคหลอดเลือดสมอง (Stroke Unit)
ชั้น 6 ห้องผ่าตัด, ห้องผ่าตัดตา
ชั้น 7 ศูนย์โรคหัวใจ,ห้องตรวจโรคหัวใจ, ห้องปฏิบัติการผ่าตัดสวนหัวใจ
อาคารบรรหาร-แจ่มใส ศิลปอาชา 2-3-5 ชั้นเป็นตึกพิเศษ (อาคารบรรหาร-แจ่มใส ศิลปอาชา 2 เป็นหอผู้ป่วยแยกโรค), อาคารหอพักนักศึกษาพยาบาลวิทยาลัยพยาบาลบรมราชชนนี สุพรรณบุรี, อาคารจอดรถ 7 ชั้น, อาคาร 100 เตียง, บ้านพักเจ้าหน้าที่ (แยกอยู่บริเวณหน้าโรงเรียนสุพรรณภูมิ)
ศูนย์แพทยศาสตรศึกษาชั้นคลินิก

วันที่ 29 พฤษภาคม 2566 มหาวิทยาลัยเกษตรศาสตร์และกระทรวงสาธารณสุขได้ร่วมกันจัดพิธีลงนามในบันทึกข้อตกลงความร่วมมือทางวิชาการ (MOU) เพื่อสนับสนุนการเป็นสถาบันร่วมผลิตแพทย์หลักของคณะแพทยศาสตร์ มหาวิทยาลัยเกษตศาสตร์ ของโรงพยาบาลเจ้าพระยายมราช จังหวัดสุพรรณบุรี และโรงพยาบาลศูนย์สกลนคร จังหวัดสกลนคร  เพื่อเป็นสถาบันร่วมผลิตแพทย์ของคณะแพทยศาสตร์ มหาวิทยาลัยเกษตศาสตร์ ในระดับชั้นคลินิก  โดยคณะแพทยศาสตร์ มหาวิทยาลัยเกษตรศาสตร์ มีแผนจะเปิดรับนิสิตแพทย์รุ่นแรกในปีการศึกษา 2567 จำนวน 48 คน
ศูนย์แพทยศาสตรศึกษาชั้นคลินิก > หลักสูตรการศึกษา

ศูนย์แพทยศาสตรศึกษาชั้นคลินิก โรงพยาบาลเจ้าพระยายมราช จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยเกษตรศาสตร์ ใน 1 หลักสูตร ภายหลังเปิดรับนิสิต ปีการศึกษา 2567 เป็นรุ่นแรก จำนวน 48 คน/รุ่น โดยแบ่งออกเป็นศูนย์แพทยศาสตรศึกษาชั้นคลินิกโรงพยาบาลสกลนคร จำนวน 24 คน/รุ่น และศูนย์แพทยศาสตรศึกษาชั้นคลินิกโรงพยาบาลเจ้าพระยายมราช จำนวน 24 คน/รุ่น มีรายละเอียด คือ
| หลักสูตร | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) สาขาวิชาแพทยศาสตร์:  มหาวิทยาลัยเกษตรศาสตร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  คณะแพทยศาสตร์ มหาวิทยาลัยเกษตรศาสตร์  ศูนย์แพทยศาสตรศึกษาชั้นคลินิก โรงพยาบาลเจ้าพระยายมราช
ดูเพิ่ม

คณะแพทยศาสตร์ มหาวิทยาลัยเกษตรศาสตร์
บริการสุขภาพในประเทศไทย
โรงพยาบาลในประเทศไทย
วาฬบรูด้า

| วาฬบรูด้า |
| --- | --- |

ภาพถ่ายจากบนอากาศ

ขนาดเมื่อเทียบกับมนุษย์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นย่อย:: Eutheria
อันดับ:: Artiodactyla
อันดับฐาน:: Cetacea
วงศ์:: Balaenopteridae
สกุล:: Balaenoptera
สปีชีส์:: B.  edeni
ชื่อทวินาม
Balaenoptera edeni Anderson, 1879


แผนที่แสดงการกระจายพันธุ์ของวาฬบรูด้าหรือวาฬแกลบ
ชื่อพ้อง
 Balaenoptera brydei Olsen, 1913
วาฬบรูด้า หรือ วาฬแกลบ (อังกฤษ: Bryde's whale, Eden's whale; ชื่อวิทยาศาสตร์: Balaenoptera edeni)  เป็นวาฬขนาดใหญ่ เป็นสัตว์เลี้ยงลูกด้วยนม จัดอยู่ในวงศ์ Balaenopteridae โดยชื่อ วาฬบรูด้า เป็นการตั้งเพื่อให้เป็นเกียรติ แก่กงสุลชาวนอร์เวย์ ในประเทศแอฟริกาใต้ ที่ชื่อโยฮัน บรูด้า
ลักษณะและการกระจายพันธุ์

มีจุดเด่นที่ครีบหลังที่มีรูปโค้งอยู่ค่อนไปทางด้านปลายหาง แพนหางวางตัวตาม แนวราบ และมีรอยเว้าเข้าตรงกึ่งกลาง ครีบคู่หน้ามีปลายแหลม ซี่บนแผ่นกรองค่อนข้างหยาบ และเป็นสัตว์ที่ใกล้สูญพันธุ์ จึงได้รับการคุ้มครองเป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2562 ห้ามมีการค้าขายวาฬบรูด้าระหว่างประเทศ
วาฬบรูด้าพบกระจายพันธุ์ในท้องทะเลเขตอบอุ่นทั่วโลก  ในประเทศไทยพบอาศัยอยู่ในอ่าวไทย สามารถพบได้ในจังหวัดชายทะเลเกือบทุกจังหวัด แต่จะพบบ่อยที่ทะเลบ่อนอก จังหวัดประจวบคีรีขันธ์ ลักษณะลำตัวมีสีเทาดำ รูปร่างค่อนข้างเพรียว มีลายแต้มสีขาวประปรายตรงใต้คางและใต้คอ บางตัวพบมีแถบสีจางบนแผ่นหลัง บางตัวก็มีจุดสีจางทั้งตัวคล้ายสีเทาลายกระสีขาว เวลาอยู่ในทะเลจะสังเกตเห็นสัน 3 สันเด่นชัดด้านบนของปาก ซึ่งจะวางตัวขนานกันจากปลายปากจนถึงตำแหน่งของรูหายใจ ในขณะที่วาฬชนิดอื่น ๆ มีสันตรงกึ่งกลางปากเพียงสันเดียว เวลาผุดขึ้นหายใจเหนือผิวน้ำจะเห็นหัวและน้ำพุที่หายใจออกมาเป็นเวลานานสักครู่ ก่อนจะเห็นครีบหลังตามมา ส่วนหัวมีแนวสันนูน  3 สัน ครีบเล็กและปลายแหลม  มีร่องใต้คาง 40-70 ร่อง จุดเด่นของวาฬบรูด้า คือ ครีบหลังที่มีรูปโค้งอยู่ค่อนไปทางด้านปลายหาง แพนหางวางตัวตามแนวราบ มีรอยเว้าเข้าตรงกึ่งกลาง ครีบคู่หน้ามีปลายแหลม และมีความยาวเป็นร้อยละ 10 ของความยาวลำตัว ใต้ปากล่างมีร่องตามยาวประมาณ 40-70 ร่อง พาดจากใต้ปากจนถึงตำแหน่งสะดือ แผ่นกรองที่ห้อยลงมาจากปากบนมีจำนวน 250-370 แผ่น แผ่นที่ยาวที่สุดยาว 60 เซนติเมตร ซี่บนแผ่นกรองค่อนข้างหยาบ เมื่อโตเต็มที่ลำตัวจะยาว  14-15.5  เมตร  หนัก  20-25  ตัน กินอาหารโดยการกรอง มีซี่กรองคล้ายหวีสีเทา จำนวน 250-370 ซี่ อาหารส่วนใหญ่เป็นแพลงตอน, เคย, ปลาขนาดเล็ก และหมึก
วาฬบรูด้าพบแพร่กระจายอยู่ทั่วโลก โดยเฉพาะในเขตร้อนและเขตกึ่งร้อน ในเขตละติจูด 40 องศาเหนือถึงใต้ ไม่พบการอพยพย้ายถิ่นฐานเป็นระยะทางไกล โดยมากมักพบครั้งละ 1-2 ตัว วัยเจริญพันธุ์ ในช่วงอายุ 9-13 ปี วาฬบรูด้าจะให้ลูกครั้งละ 1 ตัวทุก 2 ปี ตั้งท้องนาน 10-12 เดือน ระยะให้นมน้อยกว่า 12 เดือน ลูกวาฬแรกเกิดจะมีความยาวประมาณ 3-4 เมตร มีอายุยืนได้ถึง 50 ปี เวลาจมตัวดำน้ำจะโผล่หัวเล็กน้อยแล้วทิ้งตัวจมหายไปไม่โผล่ส่วนหางขึ้นมาเหนือน้ำ
วาฬบรูด้าในประเทศไทย

ในเดือนตุลาคม พ.ศ. 2554 ทางกรมทรัพยากรทางทะเลและชายฝั่ง (ทช.) สังกัดกระทรวงทรัพยากรธรรมชาติและสิ่งแวดล้อม เปิดเผยว่า พื้นที่อ่าวไทยพบว่าเป็นแหล่งอาศัยและศึกษาเกี่ยวกับวาฬบรูดาแหล่งใหญ่ที่สุดในทวีปเอเชีย โดยถือว่าเป็นสัตว์ประจำถิ่นอ่าวไทยไปแล้ว เมื่อพบจำนวนประชากร 2-20 ตัว ขนาดที่แตกต่างกันในแต่ละวัน ซึ่งประเมินว่ามีจำนวนประชากรราว 35 ตัว และทำการจำแนกอัตลักษณ์ได้แล้วกว่า 30 ตัว พร้อมกับมีการตั้งชื่อให้ด้วย
โดยเมื่อสำรวจพบวาฬ จะมีการจำแนกอัตลักษณ์ของวาฬแต่ละตัวด้วยวิธีการถ่ายภาพ (Photo-ID) ศึกษาตำหนิบริเวณครีบหลังเป็นจุดหลัก และใช้ตำหนิรอง เช่น ตำหนิตามลำตัว หัว ปาก ซี่กรอง และหาง มาประกอบ
ในเดือนกรกฎาคม พ.ศ. 2555 พบฝูงวาฬบรูด้า ในบริเวณที่ห่างจากปากแม่น้ำเจ้าพระยาเพียงแค่ 5 กิโลเมตรเท่านั้น และมีการสำรวจพบมากขึ้น โดยอาหารสำคัญของวาฬฝูงนี้ก็คือ ปลากะตัก และพบด้วยว่าวาฬบรูด้าที่อาศัยอยู่บริเวณอ่าวไทยนี้มีขนาดเล็กกว่าวาฬบรูด้าที่พบที่อื่นทั่วโลก จึงเป็นที่สนใจของนักวิทยาศาสตร์ชาวต่างชาติมาก และสันนิษฐานว่าอาจจะเป็นวาฬชนิดใหม่ ที่กำลังจะมีการตั้งชื่อวิทยาศาสตร์ให้เป็นชนิดใหม่ด้วย
ในเดือนตุลาคม พ.ศ. 2556 พบฝูงวาฬบรูด้าประมาณ 40 ตัว อยู่ใกล้พื้นที่กรุงเทพมหานครมากที่สุด โดยพบหาอาหารกินที่ทะเลบางขุนเทียน และจากการเฝ้าศึกษาพบว่าเป็นสัตว์ประจำถิ่นของอ่าวไทยด้วย
แหล่งข้อมูลอื่น

ข้อมูลที่เกี่ยวข้องกับ Balaenoptera brydei ที่วิกิสปีชีส์
| ด ค กสัตว์ป่าสงวนของไทย |
| --- | --- |
ปัจจุบัน:  กระซู่  กวางผา  กูปรี  เก้งหม้อ  ควายป่า  พะยูน  แมวลายหินอ่อน  แรด  ละองละมั่ง  เลียงผา  วาฬบรูด้า  วาฬโอมูระ  สมเสร็จ  สมัน  นกกระเรียน  นกเจ้าฟ้าหญิงสิรินธร  นกแต้วแร้วท้องดำ  เต่ามะเฟือง  ปลาฉลามวาฬ  นกชนหิน  วาฬสีน้ำเงิน 
อดีต:  เนื้อทราย
ซุปเปอร์บอน สิงห์มาวิน

| ซุปเปอร์บอน สิงห์มาวิน |
| --- | --- |
เกิด: ศุภชัย หมื่นสังข์ 16 สิงหาคม พ.ศ. 2533 (34 ปี)
ซุปเปอร์บอน ซุปเปอร์บอนเทรนนิงแคมป์ (16 สิงหาคม พ.ศ. 2533 – ) มีชื่อจริงคือ ศุภชัย หมื่นสังข์ ชื่อเล่น บอน เป็นนักมวยไทยชาวไทยประเภทไฟท์เตอร์ เน้นเตะ เข่า และถนัดขวา เขาเป็นทั้งอดีตแชมป์ประเทศไทย รุ่น 135 ปอนด์ รวมถึงเป็นเจ้าของอันดับ 2 มวยรอบอีซูซุ ครั้งที่ 22  ตลอดจนเป็นผู้มีผลงานชนะในระดับนานาชาติ เรียนจบมัธยมศึกษาจากโรงเรียนพัทลุง ปัจจุบันกำลังศึกษาในระดับปริญญาตรี ที่มหาวิทยาลัยรัตนบัณฑิต (RBAC)
ซุปเปอร์บอน ยังเป็นตัวแทนจากประเทศไทย เข้าแข่งขันรายการ มวยไทยวอริเออร์ส 2012 ซึ่งจัดขึ้นในวันที่ 4 พฤศจิกายน พ.ศ. 2555 ที่ประเทศกัมพูชา โดยได้พบกับคู่ชกนามว่า ยูมา เซมาตา ซึ่งเป็นนักมวยไทยจากประเทศแอฟริกาใต้ จากการแข่งขันครั้งดังกล่าว ซุปเปอร์บอนเป็นฝ่ายชนะคะแนน และเป็นหนึ่งในนักมวยไทยที่ได้ร่วมรับถ้วยรางวัลจากสมเด็จฮุนเซนผู้เป็นนายกรัฐมนตรีแห่งประเทศกัมพูชา
ประวัติ

ซุปเปอร์บอน เป็นบุตรของนายรัตน์ และนางละม้าย หมื่นสังข์ เริ่มชกมวยครั้งแรกขณะที่มีอายุได้ 6 ปี โดยมี รัตน์ หมื่นสังข์ ซึ่งเป็นพ่อของเขาเป็นครูมวยคนแรก (ผู้เป็นหัวหน้าคณะและผู้จัดการในเวลาต่อมา) และใช้ชื่อครั้งแรกในการชก คือ ซุปเปอร์บอน ลูกเจ้าแม่สายวารี ปัจจุบัน พ.ต.เฉลิมชัย มัจฉากล่ำ และ บอน ลูกพ่อขุน เป็นผู้ให้การสนับสนุน ในการแข่งขันศึกอีซูซุคัพ ครั้งที่ 22 ณ วันที่ 22 ตุลาคม พ.ศ. 2554 ซุปเปอร์บอน ลูกเจ้าแม่สายวารี พบกับคู่ชกชื่อ เพชรอัศวิน ซีทรานเฟอร์รี่ ที่เวทีมวยอ้อมน้อย ซึ่งซุปเปอร์บอนเป็นฝ่ายชนะคะแนน
วันที่ 26 พฤศจิกายน พ.ศ. 2554 ซุปเปอร์บอน ได้พบกับคู่ชก แสนชัยน้อย พุ่มพันธ์ม่วง ในรายการศึกจ้าวมวยไทยที่สนามมวยเวทีลุมพินี ซึ่งซุปเปอร์บอนเป็นฝ่ายชนะคะแนน และในรายการมวยรอบอีซูซุ ครั้งที่ 22 รอบรองชนะเลิศ ซุปเปอร์บอน ลูกเจ้าแม่สายวารี ได้พบกับคู่ชกชื่อ อิกคิวซัง ก.รุ่งธนเกียรติ ซึ่งเป็นคู่เอกของรายการ โดยซุปเปอร์บอน เป็นฝ่ายชนะคะแนน และสามารถเข้าสู่รอบชิงชนะเลิศได้สมความตั้งใจ จากนั้น วันที่ 24 มีนาคม พ.ศ. 2555 ในรอบชิงชนะเลิศ เขาได้พบกับคู่ชกชื่อ สิงห์มณี แก้วสัมฤทธิ์ ที่เวทีมวยอ้อมน้อย และซุปเปอร์บอน เป็นฝ่ายแพ้คะแนนแบบพลิกความคาดหมายจากผู้ชม
วันที่ 23 พฤศจิกายน พ.ศ. 2556 ซุปเปอร์บอน เข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ ซุปเปอร์บอน ต.ประจวบเหมาะ เข้าแข่ง และเป็นฝ่ายชนะคะแนน อิบบราฮิม นิจิ จารา ซึ่งเป็นนักชกผิวสีจากประเทศสเปน
ชีวิตส่วนตัว

ด้านชีวิตส่วนตัว ซุปเปอร์บอนมีเพื่อนสนิทคือ จ้าวซัน ลูกเหนือปฐพี นอกจากนี้ ซุปเปอร์บอนเป็นผู้ที่มีความชื่นชอบในกีฬาฟุตบอล และเป็นผู้ติดตามเชียร์สโมสรฟุตบอลแมนเชสเตอร์ยูไนเต็ด โดยมีนักฟุตบอลที่ชื่นชอบคือโรบิน ฟาน เพอร์ซี ทั้งนี้ ซุปเปอร์บอนเป็นนักกีฬาที่ไม่ดื่มเหล้า ไม่สูบบุหรี่ และปัจจุบันยังคงอยู่ในสถานะโสด
สถิติการแข่ง > มวยรอบอีซูซุ ครั้งที่ 22

| 0 | 1 | 2 | 3 | 4 |
| --- | --- | --- | --- | --- |

| วันที่ | ผล | คู่ชก | สถานที่จัด | วิธีชนะ |

| 10 ก.ย. 2554 | ชนะ | ศักดิ์สุรินทร์ เกียรติยงยุทธ | เวทีมวยอ้อมน้อย | คะแนนตัดสิน |

| 22 ต.ค. 2554 | ชนะ | เพชรอัศวิน ซีทรานเฟอร์รี่ | เวทีมวยอ้อมน้อย | คะแนนตัดสิน |

| 26 พ.ย. 2554 | ชนะ | แสนชัยน้อย พุ่มพันธุ์ม่วง | สนามมวยเวทีลุมพินี | คะแนนตัดสิน |

| 14 ม.ค. 2555 | ชนะ | อิกคิวซัง ก.รุ่งธนเกียรติ | เวทีมวยอ้อมน้อย | คะแนนตัดสิน |

| 24 มี.ค. 2555 | แพ้ | สิงห์มณี แก้วสัมฤทธิ์ | เวทีมวยอ้อมน้อย | คะแนนตัดสิน |
ผลงานระดับนานาชาติ

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 4 พ.ย. 2555 | ชนะ |  ยูมา เซมาตา | มวยไทยวอริเออร์ส 2012 | ประเทศกัมพูชา | ชนะคะแนน |

| 23 พ.ย. 2556 | ชนะ |  อิบบราฮิม นิจิ จารา | มวยไทยวอริเออร์ส | เวทีมวยพาบิลเลียน ปรินซิเปอร์ กรุงมาดริด ประเทศสเปน | ชนะคะแนน |
เกียรติประวัติ

อดีตแชมป์ประเทศไทย รุ่น 135 ปอนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซุปเปอร์บอน บัญชาเมฆ
ผลงานเพลงของเอ็นซีที

| ผลงานเพลงของเอ็นซีที |
| --- | --- |
เอ็นซีที เดินทางไปถ่ายทำรายการมิวสิกแบงก์ในเดือนเมษายน 2561
สตูดิโออัลบั้ม: 20
อัลบั้มบันทึกการแสดงสด: 2
อีพี: 14
ซิงเกิล: 27
ซิงเกิลอัลบั้ม: 2
แพกเกจใหม่: 3
รายชื่อผลงานของกลุ่มนักร้องชายจากประเทศเกาหลีใต้ เอ็นซีที ซึ่งก่อตั้งวงในปี พ.ศ. 2559 ภายใต้สังกัดเอสเอ็มเอนเตอร์เทนเมนต์